Maineko Legislatura

Maineko legislatura (ingelesez: Maine Legislature) Estatu Batuetako Maine estatuko legislatura da, hots, botere legegileaz arduratzen den organoa. Ganbera biko organoa da, Maineko Ordezkarien Ganberak (behe ganbera) eta Maineko Senatuak (goi ganbera) osatutakoa. Augustan dagoen Estatuaren Etxean biltzen da, 1832z gero.Ordezkarien Ganberak 151 kide ditu, ordezkari bakarreko hauteskunde-barrutietan aukeratua. Estatu Batuetan, Maineko Ordezkarien Ganbera da estatu-gorputz legegile bakarra amerikar natiboentzat eserleku bereziak gordetzen dituena, non Penobscot nazioaren, Passamaquoddy tribuaren eta Maliseets-en hiru ordezkari dauden botoa emateko eskubiderik gabe. 

Senatuak kide kopuru aldakorra du, Maineko Konstituzioaren arabera 31, 33 edo 35 izan baitaitezke.

 Betekizunak 
Ordezkarien Ganberarako kide izateko, gutxienez 21 urte izan behar dira, AEBetako herritarra izan behar da bost urteko antzinatasunarekin, urtebetez Maineko egoiliarra izan izana, eta hauteskundeak baino 3 hilabete lehenagotik, ordezkatzen duen barrutiko bizilaguna izatea. Hautatua suertatzen bada, bertan bizitzen jarraitu behar du.

Senaturako ordezkarien ganberarako gutxieneko adina 25 urte dira, baina bestelako betekizunak berdinak dira.

Hauteskundeak azaroan izaten dira, bi urtez behin urte bikoitietan. Ordezkariek gehienez lau bider segidan hautatuak izan daitezke. Bi urteko atsedenaren ondoren, berriz ere hautatuak izan daitezke.

 Ahalmenak 
Maine estatuko gobernuaren botere legegilea den heinean, legislatuark legeak egiteko ahalmena du, estatuko gobernadorearen beto-eskubidearen menpe. Legislaturak, ordea, ganbera bietan bi hereneko botoa lortuaz, betoa baliogabetu dezake. Legislaturak, gainera, ganbera bien bi hereneko botoarekin Maineko konstituzioan zuzenketak proposatzeko ahalmena du; proposamena erreferendum bidez berretsi behar da boto-emaileen gehiengoa lortuaz.

 Erreferentziak 

Kategoria:Ganbara-biko botere legegileak